**Vahur Afanasjev** (oikealta nimeltään **Vahur Laanoja**; 24. elokuuta 1979 Tartto – 11. toukokuuta 2021) oli virolainen kirjailija, säveltäjä ja elokuvantekijä.

Elämä ja ura
------------

Afanasjevin isä oli matemaatikko, mutta myös innokas lukija, ja Afanasjev sai kiinnostuksen kirjallisuuteen lapsuudenkodistaan. Teini-ikäisenä hän alkoi kirjoittaa runoja, ja sai vuonna 1998 niitä julkaistuksi virolaiseen kirjallisuuslehti Vikerkaareen. Afanasjev opiskeli kauppatieteitä Tarton yliopistossa. Hänen ensimmäinen runokokoelmansa *Kandiline maailm* (Neliskulmainen maailma) julkaistiin vuonna 2000 ja ensimmäinen romaani *Kastraat Ontariost* (Eunukki Ontariosta) vuonna 2005. Kirjailijanuransa alussa ennen läpimurtoaan hän teki töitä toimittajana, mainosalalla ja julkishallinnossa, sekä viisi vuotta Euroopan unionin palveluksessa Brysselissä. Hänen Brysselin-vuosistaan kirjoittama matkakirjansa *Minu Brüssel* voitti matkailulehti Go Reisiajakirin parhaan matkakirjan palkinnon vuonna 2011.

Suurta menestystä sai hänen vuonna 2017 ilmestynyt historiallinen romaaninsa *Serafima ja Bogdan*, jossa seurattiin Peipsijärvellä asuvan vanhauskoisen kyläyhteisön elämää toisen maailmansodan lopusta Neuvostoliiton hajoamiseen. Kirja voitti Viron Kirjailijaliiton romaanipalkinnon ilmestymisvuonnaan.

Kirjoittamisen ohella Afanasjev sävelsi elektronista musiikkia ja kirjoitti sanoituksia muille artisteille. Elokuva-alalla hän teki kokeellisia lyhytelokuvia esimerkiksi Microsoft PowerPointin avulla, sekä dokumentteja, kuten *Rong Way*:n, joka kertoi junamatkasta Brysselistä Tallinnaan.

Afanasjev kuoli 41-vuotiaana toukokuussa 2021. Marraskuussa samana vuonna ilmestyi postuumisti hänen viimeinen runokokoelmansa *Tuulevaiksed aastad*.

Teokset
-------

**Runokokoelmat**

* *Kandiline maailm*, 2000
* *Kaantega viin*, 2004
* *Katedraal Emajões*, 2006
* *Eesti vaarao*, 2013
* *Kuidas peab elama*, 2014
* *Tünsamäe tigu*, 2015
* *Hõbehundi laulud*, 2020
* *Tuulevaiksed aastad*, 2021

**Romaanit**

* *Kastraat Ontariost*, 2005
* *Kosmos*, 2008
* *Serafima ja Bogdan*, 2017

Lähteet
-------

1. ↑  Liikmed *ekl.ee*. Viitattu 12.5.2021. (viroksi)
2. 1 2  Holger Kaints: Most important of all is the person *elm.estinst.ee*.  2018.  Arkistoitu 27.2.2021. Viitattu 12.5.2021. (englanniksi)
3. ↑  Silja Massa: Näin Viro kirjoittaa nyt *kirjastolehti.fi*.  27.9.2018. Viitattu 12.5.2021.
4. ↑  Vahur Afanasjev *headread.ee*. Viitattu 12.5.2021. (englanniksi)
5. ↑  Serafima ja Bogdan *apollo.ee*. Viitattu 12.5.2021. (viroksi)
6. ↑  Heili Sibrits: Selgus Eesti Kirjanike Liidu romaanivõistluse võitja *kultuur.postimees.ee*.  6.6.2017. Viitattu 12.5.2021. (viroksi)
7. ↑  Martin Liivand: Suri kirjanik, filmimees ja muusik Vahur Afanasjev *diktor.geenius.ee*.  11.5.2021. Viitattu 12.5.2021. (viroksi)
8. ↑  Kaspar Viilup: Suri kirjanik Vahur Afanasjev *kultuur.err.ee*.  11.5.2021. Viitattu 12.5.2021. (viroksi)
9. ↑  Viilup, Kaspar: Ilmus Vahur Afanasjevi viimane luulekogu *ERR Kultuur*.  8.11.2021. Viitattu 9.11.2021. (viroksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |